
 Prezentul raport înlocuieşte în  totalitate 

raportul transmis cu adresa nr.288/21.07.2005 
RAPORT ÎNLOCUITOR 
asupra propunerii legislative  pentru  modificarea Ordonanţei de urgenţă a Guvernului nr. 98/2003 
             Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond, în procedură de urgenţă, cu propunerea legislativă pentru modificarea Ordonanţei de urgenţă a Guvernului nr.98/2003, transmisă cu adresa nr.P.l.-x 272 din 27 iunie 2005 şi înregistrat sub nr.24/265/28.06.2005. 

La întocmirea raportului, Comisia a avut în vedere avizul Consiliului Legislativ nr. 309/5.04.2005 şi punctul de vedere al Guvernului.
Propunerea legislativă are ca obiect de reglementare modificarea Ordonanţei de urgenţă a Guvernului nr.98/2003 privind unele măsuri de întărire a pazei pădurilor proprietatea persoanelor fizice, aprobată cu modificări şi completări prin Legea nr.33/2004.
Propunerea legislativă pentru modificarea Ordonanţei de urgenţă a Guvernului nr.98/2003 face parte din categoria legilor organice, potrivit prevederilor art.73 din Constituţia României, republicată. 

La lucrările comisiei au fost prezenţi 24 deputaţi, membri ai comisiei.
La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, republicat, domnul Vasile Lupu – secretar de stat în Ministerul Agriculturii, Pădurilor şi Dezvoltării Rurale şi domnul Viorel Marinescu - director în cadrul Ministerului Agriculturii, Pădurilor şi Dezvoltării Rurale.   
Propunerea legislativă a fost respinsă în unanimitate în şedinţa din         09.11.2005.

În urma dezbaterii, Comisia propune respingerea iniţiativei legislative  pentru următorul  considerent:


1. Întrucât Ordonanţa de urgenţă nr.139/2005 privind administrarea pădurilor în România abrogă art.I, II şi II1 din Ordonanţa de urgenţă a Guvernului nr.89/2003, propunerea legislativă nu mai are obiect.

Propunerea legislativă a fost respinsă de Senat în şedinţa din 23 iunie 2005. 
Proiectul de lege, potrivit art.75 alin.(1) şi (3) din Constituţia României, republicată, şi art.86 alin.(3) pct.2 din Regulamentul Camerei Deputaţilor, republicat, este de competenţa decizională  a Camerei Deputaţilor.
PREŞEDINTE,




SECRETAR, 
Dr. Atilla KELEMEN   



Ioan MUNTEANU 
Întocmit: consilier Anton Păştinaru 

